
A magyarországi kartellek empirikus megfigyelése

Dolgozatom elméleti fejezetében a kartellek fogalmára vonatkozó piacelméleti és versenyjogi szakirodalom szintetizálásával egy olyan kartell-definíció megalkotása a cél, amely egyben tartalmazza a fontosabb közgazdasági és a versenyjogi kritériumokat is. Megpróbálom kideríteni, hogy mit jelent az összehangolt magatartás és a versenykorlátozó megállapodás a Gazdasági Versenyhivatal döntéseiben.
Dolgozatom feltáró jellegű kutatás, a GVH közel kétszáz határozatának elemzéséből generálok adatokat, amelyekből leíró és következtető típusú statisztikát készítek. A magyar és a külföldi piacelméleti szakirodalom alapján hipotéziseket állítok fel a kartellek típusáról, működésének időtartamáról, földrajzi elhelyezkedésükről, az összejátszásban részt vevő vállalatok számáról, és a kartellek iparág-típusáról; majd pedig ezeket összevetem a saját eredményeimmel.

